**РАЙОННА ИЗБИРАТЕЛНА КОМИСИЯ – СИЛИСТРА**

**ОПЕРАТИВЕН ПЛАН**

**За организацията на работата в РИК-Силистра**

**в деня на изборите за народни представители на 04 април 2021 г.**

Районна избирателна комисия – Силистра (РИК) работи в сградата на Областна администрация – Силистра, адрес: гр. Силистра, ул. „Добруджа“ № 27. , а от 02.04.2021г. РИК ще се помещава на следния адрес: гр. Силистра, ул. „Дръстър“ №38, СУ „Н.Й. Вапцаров“.

В дейността си тя е подпомагана от служители на Областна администрация – Силистра, технически експерти и технически сътрудници.

Общинските администрации в област Силистра изпращат до РИК събраната от секционните избирателни комисии (СИК) информация под формата на обобщена справка за всички СИК, съдържаща следните данни:

- до **7.30 ч.** – открити ли са всички избирателни секции, започнала ли е тяхната работа, имат ли възникнали проблеми, както и информация за секциите, в които не са се явили всички членове, като се посочва общият брой на членовете в съответната СИК и броят на не явилите се членове;

- към **10.00 ч.; 13.00 ч. и 17.00 ч.** – брой на гласувалите.

- до **20.15 ч.** – информация за приключване на гласуването в изборния ден и за секциите, в които гласуването продължава след 20.00 ч.

Обобщената справка на следните телефони: 086/818811; GSM: 0886698114

Всички секционни избирателни комисии в срок до 24 часа след края на изборния ден следва да предадат изборните книжа и материали на РИК-Силистра и Комисията по чл. 287, ал. 7 от ИК.

Посочените по-горе данни своевременно се подават до Централната избирателна комисия от председателя Марияна Чобанова.

**ОПАКОВАНЕ НА ИЗБИРАТЕЛНИТЕ СПИСЪЦИ, ПРОТОКОЛИТЕ, БЮЛЕТИНИТЕ И ДРУГИТЕ КНИЖА И МАТЕРИАЛИ СЛЕД ПРИКЛЮЧВАНЕ НА ГЛАСУВАНЕТО.**

**! ПРЕДИ НАПУСКАНЕ НА ИЗБОРНОТО ПОМЕЩЕНИЕ: ИЗВЪРШЕТЕ ЩАТЕЛНА ПРОВЕРКА ЗА НАЛИЧИЕ НА ВСИЧКИ СТРАНИЦИ НА ПРОТОКОЛ С ИЗБОРНИ РЕЗУЛТАТИ (**Приложение № 97-НС-х или Приложение № 97-НС-хм**) ВКЛЮЧИТЕЛНО В КОПИРАЩОТО УСТРОЙСТВО, КАКТО И ЗА НАЛИЧИЕ НА 2 БРОЯ ФЛАШ ПАМЕТИ И 5 БРОЯ СМАРТ КАРТИ СВЪРЗАНИ С РАБОТАТАТА И ОТЧИТАНЕТО НА ИЗБОРНИ РЕЗУЛТАТИ ОТ СПЕЦИАЛИЗИРАНО УСТРОЙСТВО ЗА МАШИННО ГЛАСУВАНЕ.**

**АКО НЕ СА НАЛИЧНИ ТЕЗИ РЕКВИЗИТИ, ПРОТОКОЛЪТ С ИЗБОРНИ РЕЗУЛТАТИ, НЯМА ДА БЪДЕ ДОПУСНАТ ДО ПРОВЕРКА И ОБРАБОТКА ОТ СТРАНА НА РИК-СИЛИСТРА И „ИНФОРМАЦИОННО ОБСЛУЖВАНЕ“ АД!**

**1. ПЛИКОВЕ, КОИТО СИК/ПСИК НЕ ПОСТАВЯТ В ТОРБАТА, И ТЯХНОТО СЪДЪРЖАНИЕ:**

**А.** В плик с надпис„**Плик № 1-НС - Списъци на СИК № ........“** СИК/ПСИК поставят:

1.1. избирателния списък (част І – Приложение № 1-НС, и част ІІ – Приложение № 2-НС);

1.2. декларациите (приложения № 17-НС и удостоверения, приложени към избирателния списък (приложения № 15-НС, № 16-НС и № 19-НС);

1.3. списъка на заличените лица (Приложение № 7-НС);

1.4. списъка за допълнително вписване на придружителите (Приложение № 72-НС).

1.5.  приемо-предавателния протокол за избирателния списък (Приложение № 73-НС, Приложение №74-НС);

**Б.** В плик с надпис **„Плик № 2-НС - Протоколи на СИК № ……“** СИК/ПСИК поставят:

1.1. попълнения и подписан протокол на СИК/ПСИК с резултатите от гласуването (Приложение № 97-НС-х или Приложение № 97-НС-хм).

1.2. протокола за предаване и приемане на изборните книжа и материали (приложения № 77-НС или № 78-НС за ПСИК);

1.3. протокола за предаване на сгрешен формуляр и приемане на нов формуляр на протокол на СИК/ПСИК, **ако е съставен такъв** при сгрешен протокол (Приложение № 84-НС);

1.4. протокола с решението на СИК/ПСИК при оспорване действителността или недействителността на някой глас;

1.5. особеното мнение на член на СИК/ПСИК, който не е съгласен с отразените в протокола резултати от гласуването;

1.6. ксерокопие на черновата на протокола на СИК;

1.7. бланка-чернова за отчитане на преференции;

1.8 **първоначален и финален отчет от машинно гласуване**;

1.9 **запечатан плик с два броя флаш памети;**

1.10 **запечатан плик с пет броя смарт карти;**

**Пликове № 1 и 2 се запечатват и подписват от членовете на СИК и се подпечатват с печата на СИК с изписан 9 /девет/ цифрен номер на сик.**

**ПЛИКОВЕTЕ не се поставят в торбата!**

***Забележка:*** *След въвеждане на данните от гласуването в Изчислителния пункт към РИК и приемане на протокола на СИК/ПСИК от РИК в плик №2 се поставя и екземплярът на протокола на СИК/ПСИК за общинската администрация ТРЕТИ индигиран екземпляр и разписка от машинната обработка. Пликът СЕ ЗАПЕЧАТВА ОТ РИК за предаване от СИК/ПСИК на комисията по чл. 287 със запечатаната торба с изборни книжа и бюлетини.*

**2. Изборни книжа и материали, които СЕ ПОСТАВЯТ В БЯЛ ЧУВАЛ с надпис избори за народни представители на 04. април 2021г. и номер на секция.**

След попълване и подписване на протоколите с резултатите от гласуването, копирането и подпечатването им от СИК/ПСИК **поставят в торбата** опаковани в отделни пакети и надписани, както следва:

- пакет с надпис „Неизползвани бюлетини“;

- пакет с надпис „Унищожени бюлетини от СИК“;

- пакет с надпис „Недействителни бюлетини“, намиращи се извън кутията за гласуване по чл. 227, чл. 228 и чл. 265, ал. 5 ИК;

- пакет с надпис „Бюлетини с недействителни гласове“;

- пакет с надпис „Действителни бюлетини за кандидатски листи“;

- пакет с надпис „Контролни разписки/от събота/, разписка за текущо състояние и ПИН-код“;

- пакет с надпис „Действителни бюлетини „Не подкрепям никого“;

- черновата на протокола на СИК;

- бланка – чернова за отразяване на предпочитанията (преференциите) – 1 бр.;

- пакет с надпис „Кочан от бюлетините“, с които е гласувано;

- Непрозрачната кутия с отрязъци с номерата на бюлетините се запечатва с хартиена лента, на която са положени печат на СИК/ПСИК и подписи на всички членове на СИК/ПСИК;

- протокол за маркиране на печата на СИК/ПСИК (Приложение № 82-НС);

- списъкът на лицата, получили копие от протокола на СИК/ПСИК (Приложение № 86-НС);

- постъпилите жалби и сигнали и протоколите с решенията по тях;

- други протоколи на СИК, извън посочените в т. 2;

- неизползвани образци на декларации;

- печатът на СИК/ПСИК.

Печатът се поставя в торбата в отделен запечатан плик, след като СИК/ПСИК приключи с копирането, подписването и подпечатването на копията от протокола на СИК и след подпечатване на пакетите с изборните книжа.

Изборните книжа, които се поставят в торбата се опаковат поотделно и се запечатват с хартиена лента, която се подпечатва с печата на СИК/ПСИК и се подписва от членовете на комисията.

Чувалът с книжата се завързва. Около възела се залепва хартиена лента с изписани върху нея пълният 9-цифрен номер на секцията и имената и фамилиите на всички членове на СИК/ПСИК. Хартиената лента се подпечатва и подписва от всички членове на СИК/ПСИК. При залепването на хартиената лента да не се използва тиксо. Върху торбата се залепва хартиен етикет с надпис: „Избори за народни представители на 04.04.2021 г.“ и пълният 9-цифров номер на секцията. При невъзможност да бъде залепен хартиен етикет, надписът може да бъде изписан и с маркер.

**3. ДРУГИ помощни материали** и технически средства, получени от общинската администрация, като неизползвани хартиени ленти, лепило, линийки, химикали, торби и др. **НЕ СЕ ПОСТАВЯТ** в чувала**.**

**4**. КОПИЕ ОТ ПОДПИСАНИЯ ПРОТОКОЛ НА СИК/ПСИК, подписан на всеки лист от председател, зам.-председател и секрeтар и подпечатан с печата на СИК/ПСИК, се поставя на видно място пред сградата, където се помещава комисията.

**ПРЕДАВАНЕ НА КНИЖАТА И ЧУВАЛИТЕ ОТ СИК/ПСИК НА РИК И НА ОБЩИНСКА АДМИНИСТРАЦИЯ**

**I. Предаване на ПРОТОКОЛ с изборни резултати и другите книжа от СИК/ПСИК на РИК**

**1.1.** Председателят, зам. председателят и секретарят (или един член на СИК/ПСИК), предложени от различни партии или коалиции, предават на РИК:

 1) **плик №1** с надпис **„Списъци на СИК №……………. – избори народни представители на 04 април 2021 г.**

**След проверка на съдържанието на плика от РИК, този плик ОСТАВА В РИК и се съставя приемо-предавателен протокол.**

 2) „**ПЛИК № 2 СИК/ПСИК №……………………“се разпечатва в РИК. РИК проверява:** попълнен и подписан протокол на СИК/ПСИК – (Приложение № 97-НС-х или Приложение № 97-НС-хм) с резултатите от гласуването, като:

**2.1.** сравнява отразените данни от Приемо-предавателния протокол за изборните книжа и материали (Приложение № 77-НС за СИК или Приложение № 78-НС за ПСИК), съставен на 03.04.2021г. – с НОМЕР НА ПРОТОКОЛ (Приложение № 97-НС-х или Приложение № 97-НС-хм)

**2.2.** сравнява данни в Приемо-предавателния протокол за Избирателните списъци (Приложение № 77-НС) - с вписаните в тях БРОЙ ИЗБИРАТЕЛИ с избирателни права в съответната секция.

**2.3.** сравнява данни в БЛАНКА – ЧЕРНОВА ЗА ОТЧИТАНЕ НА ПРЕФЕРЕНЦИИ (Приложение към Решение №2210-НС НА ЦИК от 12.03.2021г.) с отразените такива в ПРОТОКОЛ (Приложение № 97-НС-х или Приложение № 97-НС-хм).

**2.4.** проверява ПРОТОКОЛ на СИК (Приложение № 97-НС-х или Приложение № 97-НС-хм).

**2.5.** След въвеждане на данните от ПРОТОКОЛ на СИК (Приложение № 97-НС-х и Приложение № 97-НС-хм), подписване на разписка за приетите и въведени данни в информационната система, комисията от членове на **РИК ОПАКОВАТ В ПЛИК ЗА ПРЕДАВАНЕ ОТ КОМИСИЯ ПО ЧЛ.287 ОТ СИК КЪМ ОБЩИНСКА АДМИНИСТРАЦИЯ:**

1. Приемо-предавателния протокол на изборните книжа и материали, съставен в деня преди изборния ден;

2. Приемо-предавателния протокол на Избирателните списъци;

3. БЛАНКА – ЧЕРНОВА ЗА ОТЧИТАНЕ НА ПРЕФЕРЕНЦИИ (Приложение към Решение №2210-НС ОТ ЦИК от 12.03.2021г.) отразените такива в ПРОТОКОЛ (Приложение № 97-НС-х или Приложение № 97-НС-хм).

4. **Ксерокопие** на **чернова** на Протокол на СИК (Приложение № 97-НС-х или Приложение № 97-НС-хм);

5. Протоколът за предаване на сгрешен/и формуляр/и и приемане на нов формуляр на протокол на СИК/ПСИК (ако е съставен такъв при сгрешен протокол) – (Приложение №84-НС)

6. ТРЕТИ ЕКЗЕМПЛЯР от попълнения и подписан протокол на СИК/ПСИК с изборните резултати (Приложение № 97-НС-х или Приложение № 97-НС-хм);

7. Екземпляр от разписка от „Информационно обслужване“ АД с въведени данни от СИК/ПСИК с изборни резултати (Приложение № 97-НС-х или Приложение № 97-НС-хм) в съответната СИК.

**II. ТРАНСПОРТ И ОХРАНА**

Транспортът и охраната се осигуряват от Общинските администрации в област Силистра и МВР. След приключване работата на СИК председателят, зам.-председателят, секретарят или един член от СИК/ПСИК, предложени от различни партии или коалиции, които ще предават на РИК книжа и протоколи, ИЗЧАКВАТ В СЕКЦИИТЕ ЗА ГЛАСУВАНЕ ЗА ИЗВОЗВАНЕ ДО РИК, като органите на МВР охраняват до напускане на помещението и на последния член на СИК.

Транспортните средства, с които СИК пристигат до РИК, са осигурени от Общинските администрации в област Силистра и не могат да бъдат частни автомобили. АБСОЛЮТНО Е ЗАБРАНЕНО придвижването на СИК с НЕРЕГЛАМЕНТИРАН ТРАНСПОРТ БЕЗ ОХРАНА. В транспортните средства могат да пътуват само членове на СИК и водачът на МПС.

Органите на МВР съпровождат транспортните средства до РИК за предаване на книжата и материалите от изборите в отделни МПС на МВР.

Транспортирането по график става след уведомяване от съответната общинска администрация на РИК и потвърждаване от РИК на готовността за приемане на СИК.

**III. ПРИМЕРЕН ГРАФИК ЗА ПРИСТИГАНЕ НА СИК В РИК – Силистра**

1. **от 20.30 ч. до 24.00 ч. –** СИК ОТОБЩИНА **СИЛИСТРА**
2. **от 24.00 ч. до 02.00 ч. -** СИК ОТ ОБЩИНИ **ГЛАВИНИЦА**, **ТУТРАКАН**
3. **от 02.00 ч. до 04.00 ч. -** СИК ОТ ОБЩИНА **ДУЛОВО**
4. **от 04.00 ч. до 06.00 ч.** - СИК ОТ ОБЩИНИ **СИТОВО**, **АЛФАТАР**, **КАЙНАРДЖА**

**Работна група I**

1. Ивелина Петрова
2. Вела Дочева

**Работна група II**

1. Галина Павлова
2. Димо Михалев

**Работна група III**

1. Димитър Василев
2. Йоана Антонова –Колева

**Работна група IV**

1. Севда Хюсеин
2. Марин Ботев

**Работна група V**

1. Цветанка Йорданова

2. Десислав Черников

3. Ивелина Антимова

**Работна група VI**

1. Росен Димитров
2. Ивелина Николова
3. Вилдан Бошнак-Мехмед

Работните групи проверяват съдържанието на пликовете предадени на РИК от СИК: сверяват фабричните номера на протоколите, предоставени от СИК, с тези, които са изписани в Приемо-предавателния протокол на книжа и материали за изборите на 04 април 2021г., съставени на 03.04.2021г., след което проверява всички контроли в протоколите.

Член от работната група на РИК – Силистра заедно с **Председателя** на СИК отиват до Изчислителния пункт. След въвеждане на данните от изборните резултати в съответната секция, се издават 3броя идентични разписки, като същите се подписват от тримата членове на СИК, член на РИК от работната група и от представител на „Информационно обслужване“ АД. Член от съответната работната група на РИК – Силистра вписва номерът на разписката върху трипластовия протокол на СИК и предава същият за разпластяване като двата екземпляра от него, предназначени за РИК и ЦИК, остават в РИК, а третият екземпляр се връща на СИК /поставя се с екземпляра от разписката от „Информационно обслужване“ АД в ПЛИК № 2, ЗАПЕЧАТВА се плик № 2 и се подписва от работната група – членове на РИК/.

**IV. Технически сътрудници** отговарящи за разпластяване на протоколите СИК/ПСИК с изборни резултати (Приложение № 97-НС-х или Приложение № 97-НС-хм) **– Памела Токова** и **Елиз Шабанова-Осман**

**V. Технически сътрудници – Иванка Милушева и Ванушка Желева**

1. Приемат и подреждат ПЪРВИ екземпляр С ПРИКРЕПЕНИ РАЗПИСКИ на протоколите на СИК за избор на народни представители в отделни архивни кутии по ОБЩИНИ.
2. Плик с Първоначален и Финален отчет от гласуване със специализирано устройство машинно гласуване
3. **Запечатан плик с два броя флаш памети от всяка СИК**
4. **Запечатан плик с пет броя смарт карти от всяка СИК**

**VI. Технически сътрудник – Катерина Йорданова**

Приемат и подреждат ВТОРИ екземпляр на протоколите на СИК/ПСИК с изборни резултати (Приложение № 97-НС-х или Приложение № 97-НС-хм) за избор на народни представители в отделни архивни кутии по ОБЩИНИ.

 **VII. Технически сътрудник – Ирена Иванова**

Взема ПЪРВИ ЕКЗЕМПЛЯР от протоколите на СИК/ПСИК с изборни резултати (Приложение № 97-НС-х или Приложение № 97-НС-хм) от РАБОТНИТЕ ГРУПИ НА РИК-Силистра и ги предоставя за сканиране в Изчислителния пункт, както и връща същите при технически сътрудници по точка V.

 **VIII. Технически сътрудник**

Следи за реда и присъствието на наблюдатели, застъпници, представители, медии в помещението, където работи РИК и в помещенията, в които изчакват СИК за обработка на изискуемата документация.

 **IX. ОХРАНА**

1. Ръководят пропускателния режим на влизане и излизане **в/от**  **сградата и залата на РИК-Силистра.**

2. Отбелязват имената на представителите на СИК предаващи протоколите и изборните книжа.

3. Следят за спазване на потоците на движение на хора свързани с противоепидемичните изисквания.

 **Х. Работна група** за обработка и отговор на получена информация по телефоните в РИК – Силистра: Севда Хюсеин, Вела Дочева, Марин Ботев.

**ХI. Връзка с медиите** и предаване на информация относно избирателната активност и дейността на РИК-Силистра: Марияна Чобанова-председател.

**ХII. Работна група за контролни проверки и връзки с преброителя:**

Марияна Чобанова, Севда Хюсеин, Галина Павлова, Димитър Василев.

Групата поддържа връзка и при необходимост или сигнал извършва контролни проверки на изчисленията на преброителя в ЦИК на база оригинални или ксерокопия от секционни протоколи, описи, разписки и електронни носители, предоставени от преброителя.

При поискване от член на групата или ЦИК преброителят предава поисканата информация от въведените протоколи на СИК за контролни справки и проверка.

*Разпределението на членовете на РИК по групи е от организационно-технически характер. Всеки член от РИК може да се включи или да бъде привлечен за работа и съдействие към всяка една от групите в зависимост от натоварването на РИК.*

***ЧЛЕНОВЕТЕ НА СИК НЯМАТ ПРАВО ДА НАПУСКАТ СГРАДАТА НА СУ „Н.Й.ВАПЦАРОВ“ до окончателното предаване на изборните книжа.***

***Всяка община осигурява присъствие на длъжностно лице, упълномощено със заповед на кмета на общината да присъства заедно с членовете на СИК от съответната община, които предават протоколите с резултатите на СИК в сградата на общината с цел по-добра организация и координиране на действията между РИК и общинските администрации.***

ПРЕДСЕДАТЕЛ:
Марияна Чобанова

СЕКРЕТАР:
Севда Хюсеин